Kožetin
Tvrđava Kožetin je smještena na desnoj obali rijeke Drine 5 km uzvodno od Ustikoline. Kožetin je sagrađen na strmoj litici na vrhu strme piramidalne kose. Time je iskorišten prirodni položaj uzvišenog platoa nad rijekom Drinom koji kontroliše šire područje naročito put prema Foči. Tvrđava je bila duga oko 80 metara, a orijentirana je pravcem istok – zapad. Sastavljena je od četiri kule koje su povezivali bedemi. Kožetin se ne spominje u pisanim izvorima, a prema očuvanim ostacima najvjerovatnije je da pripada kasnom srednjem vijeku.